આ ચૂંટણીમાં ઈમરાન ખાને ચાર સીટ પરથી ચૂંટણી લડી હતી. તેમાંથી ત્રણ સીટ ઉપર તેમને જીત મળી હતી પરંતુ લાહોરમાં તેમને હારનો સામનો કરવો પડ્યો હતો. આ દરમિયાન પાકિસ્તાની જનતા ઈમરાનને ખૂબ પસંદ કરવા લાગી હતી. પંજાબમાં તેમની સભામાં ભીડ દેખાતી હતી. એક ચૂંટણી સભામાં તેઓ પડીને ઈજાગ્રસ્ત થયા હતા ત્યારે તેમણે હોસ્પિટલના બેડ પરથી જ લોકોને સંબોધીત કર્યા હતા. ઈજાગ્રસ્ત હોવાના કારણે તે સમયે ઈમરાન ખાનને ખૂબ સહાનુભૂતિ મળી હતી પરંતુ એટલી નહીં જેટલી તેમને આશા હતી. લેફ્ટિનન્ટ જનરલ હામિદ ગુલ આઈએસઆઈ ચીફ હતા. તેઓ એક સમયે પાકિસ્તાનના સૌથી તાકાતવર શખ્સ માનવામાં આવતા હતા. તેમના પર તાલિબાનને પ્રોસ્તાહન આપવાનો આરોપ પણ હતો. ગુલે જ ઈમરાનને ક્રિકેટમાંથી સન્યાંસ લીધા પછી રાજકારણમાં આવવા માટે પ્રેરણા આપી હતી અને નેશનલ લેવલની પાર્ટી બનાવવાનો વિકલ્પ આપ્યો હતો.